Diari Oficial de la Generalitat Valenciana


Sumari del DOGV 2594, del 27-09-1995 (1995/836259)

RESOLUCIÓ de 26 de juliol de 1995, de la Direcció General de Treball, per la qual s'ordena el registre, el dipòsit i la publicació dels acords sobre sous definitius per a 1995, adoptats per la Comissió Negociadora del Conveni Col·lectiu per a Empleats de Notaris del Territori de l'Il·lustre Col·legi Notarial de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2594

Data del DOGV
:   27-09-1995

Secció del DOGV
:   ALTRES DISPOSICIONS

Número del document
:   1995/836259


Data del document
:   26-07-1995

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 26 de juliol de 1995, de la Direcció General de Treball, per la qual s'ordena el registre, el dipòsit i la publicació dels acords sobre sous definitius per a 1995, adoptats per la Comissió Negociadora del Conveni Col·lectiu per a Empleats de Notaris del Territori de l'Il·lustre Col·legi Notarial de València.   
Vist el contingut dels acords que figuren en l'acta del Conveni Col·lectiu per a Empleats de Notaris del Territori de l'Ilustre Col·legi Notarial de València, presentada a aquesta Direcció General de Treball en data 14.07.95, subscrita el passat dia 20.06.95; d'una part, per la representació de l'Associació Professional de Notaris de l'Il·lustre Col·legi Notarial de València, i d'altra, pels representants de l'Associació Professional Lliure d'Empleats de Notaries de la Comunitat Valenciana (APLEN), sobre sous definitius per a l'any 1995, i d'acord amb el que disposa l'art. 90.2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i els articles 1 i 2 del Reial Decret 1040/1981, de 22 de maig, sobre registre i dipòsit de convenis col·lectius de treball, aquesta Direcció General de Treball, conformement amb les competències que té transferides pel Reial Decret 4105/1982, de 29 de desembre, acorda:  
Primer. Ordenar-ne la inscripció en el Registre de Convenis Col·lectius de Treball d'aquesta Direcció General, i el seu dipòsit, amb notificació a la comissió negociadora.  
Segon. Disposar-ne la publicació al Diari Oficial de la Generalitat Valenciana.  
València, 26 de juliol de 1995.- El director general de Treball: José Luis Colvée Millet  
Acta de la Comissió Negociadora del Conveni Col·lectiu per a Empleats de Notaris del Territori del Col·legi Notarial de València.   
València, 20 de juny de 1995  
A les 20.30 h., en la seu de l'Il·lustre Col·legi Notarial de València, es reuneix la Comissió Negociadora del Conveni Col·lectiu de Treball per als Empleats de Notaries del Territori del Il·lustre Col·legi Notarial de València, constituïda a saber:  
- En representació de l'Associació Professional de Notaris de l'Il·lustre Col·legi de València. President: el Sr. Joaquín Borrell García, notari d'aquesta capital, i els senyors vocals notaris, el Sr. José-Luís López Rodríguez, notari de València, el Sr. Luís Pichó Romaní, notari de Picassent (València), el Sr. Fernando Pascual de Miguel, notari d'Almassora (Castelló) i el Sr. Angel López-Amo Calatayud, notari de l'Alcúdia (València).  
- En representació de l'Associació Professional Lliure d'Empleats de Notaries de la Comunitat Valenciana -APLEN. València-. President: el Sr. Francisco Romeu Vila, oficial de 1a. de notaries de València i president de APLEN; i pels vocals-empleats, el Sr. Manuel Ramírez Marqués, oficial de 1a. de notaries d'Alacant, el Sr. Ernesto MaÑez Fort, oficial 1a. de notaries, de València, el Sr. Manuel Ros Porcar, oficial de 2a. de notaries de Castelló, i el Sr. Eduardo Genovés Candel, oficial de 1a. de notaries de València.  
Actuen com a portaveus de les respectives representacions i copresideixen la reunió els Srs. Borrell García i Romeu Vila, hi actua com a secretari el Sr. López Rodríguez.  
A continuació i com a conseqüència del que s'ha tractat en anteriors reunions, es prenen, per unanimitat, els acords següents:  
Sous definitius per a l'any 1995.  
Una vegada conegut el IPC definitiu corresponent a l'any 1994, que ascendeix a 4,3 punts i conformement amb el que ha estat acordat en aquesta Comissió Negociadora en l'acta del dia 20 d'abril de 1994; escau incrementar els sous definitius de l'any 1994 en 4,3 punts, arredonit per excés a 100 pessetes, i es fixen com a sous definitius per a tot l'any 1995, els següents:  
 GRUP 1º GRUP 2º GRUP 3º  
Oficial 1º 898.340 681.168 524.743  
Oficial 2º 269.539 521.671 806.008  
Auxiliar 076.465 400.200 96.600  
Copista 831.584 86.900 83.300  
Subaltern 78.800 78.800 78.800  
A les quantitats expressades per a ambdós anys s'afegirà el complement d'antiguitat que escaiga en cada cas.  
Els endarreriments corresponents a l'any 1995 s'hauran de pagar amb efecte d'1 de gener d'enguany i es realitzaran de forma immediata, una vegada comunicat aquest acord.  
Els salaris establerts tenen la consideració de mínims i per això els pactes o els convenis acordats entre els notaris i els seus empleats que impliquen condicions més beneficioses per a aquests, subsistiran per a qui els estiga gaudint. De la mateixa manera, els increments establerts en les taules salarials fixades, seran absorbibles per qualsevol forma de retribució que ja perceberen els empleats.  
Els acords precedents seran comunicats per la Comissió de Vigilància, amb caràcter immediat, a tots els notaris i empleats del territori per les seues respectives associacions professionals.  
I perquè conste, llegida per tots, es redacta i s'aprova per part dels reunits aquesta acta, que s'estén en quatre exemplars amb un sol efecte, s'acorda la seua tramesa als afiliats dels col·lectius representats i es faculta els presidents de les associacions firmants amb caràcter indistint i solidari per efectuar tots els tràmits necessaris davant els organismes competents, fins i tot davant la Direcció General de Treball, Conselleria de Treball de la Generalitat Valenciana i qualssevol altres centres oficials per a la seua publicació al Diari Oficial de la Generalitat Valenciana i perquè siga registrada en l'organisme competent.  
I en prova de confomitat, és signada per tots els reunits aquesta acta, i es clou la sessió a les 21 h. del mateix dia.  
Per la representació notarial: Joaquín Borrell García; José Luis López Rodríguez; Luis Picho Romaní; Fernando Pascual de Miguel; Angel López-Amo Calatayud.  
Per la representació dels empleats: Francisco Romeu Vila; Manuel Ramírez Marqués, Manuel Ros Porcar; Ernesto MaÑez Fort; Eduardo Genovés Candel.